
În 1990 au continuat săpăturile de pe santierul de la Ocniţa *, unde a fost localizată Buridava 
geto-dacică, pe baza unor documente de epocă. Este vorba de centrul economic, politic, religios şi 
comercial aparţinînd dacilor Buridavensioi menţionaţi de geograful Ptolemeu. În primul rind s-au 
efectuat; cercetările — încă neterminate în 1989 — de pe Terasa IV (s. III, orientat sud-nord, lung de 
20 m şi lat de 2 m). Aici s-a trasat, alături de secţiunea din 1989, o alta, lată de un metru, comple- 
{ind pe cea de anul trecut. La adîncimea de 0,80—0,95 m, în caroul 12, s-a întilnit un orizont al nive- 
lului I, care pare a fi, prin conţinutul său, mai vechi decît cunosteam pină acum pe Terasa IV. Este 
vorba de fragmente ceramice lucrate cu mîna, de mari castroane tipice, de cea mai bună tradiţie halls- 
tattiană, din lut negru cu nuanţe brune si slip negru, lustruit puternic, metalic. Fragmente similare 
s-au găsit şi în partea de sud a s. III, la aceeași adincime, corespunzind nivelului I, respectiv seco- 
lului II în. de. Chr., chiar sfirsit de secol III î.e.n. Din aceeaşi vreme amintim si un foarte mic simbol 
solar (diam. 5 x 5,50 cm) dintr-un fragment lucrat cu mîna.În asociere cu ceramica poroasă,într-o 
tehnică foarte primitivă, apare si ceramica lucrată cu roata, dintr-o pastă grosolană si uneori cu un 
slip negru, lustruit, imitînd produsele făcute cu mîna, similare. Au fost descoperite în același nivel I 
din s. III, Terasa IV şi fragmente de mari vase-borcan, cu briie alveolate, avind butoane cilindrice, 
cu semnul crucii (simbol solar). Cîteva fragmente de fructierä, lucrate la roată, sint ornamentate prin 
lustruire, în tehnica tradițională, cu motive decorative în zig-zag. 

Secţiunea III/90 de pe Terasa IV se află în apropiere de intrarea principală a Cetăţii 2. Aici 
s-a dat si peste drumul antic, care avea, în acest sector, un pavaj din pietre de rîu. In faţa porții 
s-au întîlnit şi alte porțiuni pavate în acest fel, care nu era generalizat pe întregul traseu al drumului, 
asa cum s-a arătat în repetate rînduri (vezi infra, p. i 

În cursul campaniei de săpături de anul trecut s-a dat o atenție deosebită cercetărilor de pe 
Terasa V, unde apăruseră unele probleme, care nu au putut fi rezolvate pînă în 1989. În scopul propus, 
a trebuit să se procedeze la adoptarea unui plan mai amplu de säpäturi pe Terasa V, care va fi 
aplicat cițiva ani succesivi. În 1990 au fost trasate peTerasa V sapte san{uri-sectiuni, respectiv s. VII, 
VIII, IX, X, XI, XII si XIII, de dimensiuni variabile (v. planul general), cu o lățime însă constantă, 
de 2 m. O primă constatare a fost ceea că întreaga suprafată înaltă a Terasei V, înainte de a fi 
locuită de geto-daci, a fost curățită, pînă la rocă (tufit dacitic — „mal” în vorbirea locală). În felul 
acesta solul de pădure de atunci (dacă a fost pădure acum peste 2000 de ani) sieventualele strate de 
cultură preistorică au fost distruse. Un procedeu similar (si desigur, in aceeasi perioadă) s-a petrecut 
pe acropolă si pe primele patru terase (Terasa I—IV). Dacă pe acropolă si pe Terasa I s-a dat peste 
porțiuni mici dintr-un strat de locuire Coțofeni, pe Terasa V nu s-a descoperit încă nici un fragment 
ceramic de tip Coțofeni. În schimb, posedäm materiale care documentează o locuire — fie si numai 
sporadică — a oamenilor culturii Glina si Verbicioara. Notăm un vas cu două torti in bandă lată, 
uşor supraînältate, descoperit in s. VII/90, la adîncimea de 0,40 m, în caroul 4, pe roca vie. Formă 


* Din colectiv au făcut parte: D. Berciu, M. Iosifaru, fost dată de Universitatea din Bucureşti pentru Institutul 
S. Purice, M, Diaconescu si R. Tanlâu. Suma de 45 000 lei a Român de Thracologic. Nu s-au primit alte fonduri. 

Fig. 1. Ocnifa-Buridava; Profilul peretelui de est al Sectiunii VIII/1990 şi planul locuinţei 1 de pe Terasa V. 

și tehnică specifice culturii Glina, cu păstrarea, tradiţiei Coțofeni. Înălţimea, vasului este de 8 cm și 
diametrul gurii de 6,5 cm. Un vas similar, dar mai mare (înălţime 16 cm și diametrul gurii 14,5 cm) 
a fost descoperit. în s. X la adîncimea de 1,30 m, în asociere cu unele mici fragmente ceramice de 
caracter Glina ! Asemenea vestigii s-au mai întilnit si în s. XI. Totuşi, un strat propriu-zis Glina nu 
s-a întîlnit încă pe Terasa V. 

Aceeaşi situaţie este si în ceea ce priveşte cultura Verbicioara. Materiale caracteristice acestei 
culturi au fost descoperite în toate sectoarele complexului Ocnita-Buridava 2, dar un strat de cultură 
nu s-a intilnit. Din Groapa 57 a s. VIII/90 provin două fragmente ceramice Verbicioara V. b, în teh- 
nică si decor caracteristice acestei perioade ; în spărtură, fragmentul are un „miez'' de culoare neagră- 
brună, cu un strat superficial în exterior, brun-cărămiziu si cu slip brun-deschis. Trebuie să preci- 
zăm din nou că materialele culturilor preistorice apar în general în asociere cu cele dacice, din dife- 
rite niveluri. 

In privinţa stratigrafici Terasei V, se poate formula următoarea precizare : după stratul solului 
de pădure, urmează orizontul tirziu al nivelului III, la care se adaugă, în continuare orizontul tim- 
puriu al aceluiași nivel, căruia îi aparţine locuinţa prezentaiă aici, mai departe (p. 109). Nivelul II, 
suprapus de nivelul III, este, în general, un orizont de foarte numeroase gropi concentrate pe latura 
de nord a terasei si destul de risipite în restul terasei. În orizontul gropilor sînt si suprapuneri de 
gropi, ceea ce ajută la precizarea mai de aproape a stratigrafiei, însă materiialele conţinutului sînt 
destul de asemănătoare, încît o fixare tipologico-cronologică poate ridica semne de întrebare. 

Cel mai bogat nivel în material de tot felul este nivelul I, fie că este vorba de strat, fie — mai 
ales — de gropi. În acest nivel apar si creuzete si importuri romane. Atestarea unor argintari la Buri- 
dava se tăcuse încă din anii trecuţi, pe baza descoperirilor de pe Cetatea 1 (terase), din aşezarea civilă 
si din necropolă. Numărul mare de creuzete impresionează 3. Merită a fi reamintită si prezenţa unel- 
telor specifice meșterilor argintari, cum erau nicovalele foarte mici. 

În gropi apare, în mod curent, specia ceramică lucrată cu mîna în tehnica tradițională hallstat- 
tiană. Ca formă principală este castronul cu buza larg räsfrintä 4, lut negru, cu nuanţe brune si slip 
negru, lustruit metalic. Uneori întîlnim şi profile de castroane mari cu picior relativ înalt, inelar. 
Menţionăm din această categorie un fragment de mare castron, cu o înălțime de peste 13 cm şi buza 
răsfrîntă puternic. Lutul, în spărtură este de culoare neagră, cu uşoare nuanţe brune şi cu două strate 
superficiale subţiri, negre-brune și slip negru, lustruit metalic. Fragmentul acesta a fost găsit în 
Groapa 79 din s. XIII, în asociere cu numeroase materiale caracteristice nivelului I, printre care şi 
un fragment lucrat cu mîna, cu profil de strachină joasă si buza răsfrîntă prelung, formă întilnitä 
şi în alte puncte din complexul Buridava 5. Menţionăm că în aceeaşi Groapă 79 s-au descoperit 
mai multe fragmente ceramice din căni bitronconice, cu picior prevăzut cu ferestre, de tip Ciolă- 
nesti ë o ceramică neagră, cu slip în aceeaşi culoare, lustruit, datată în general în sec. II în. de Chr, 
si lucrată cu mina. 

O altă formă de vas care predomină în nivelul I este vasul-borean, de dimensiuni mijlocii, mici 
şi mari. Tehnica este neglijentă, pasta conţine totdeauna nisip şi pietricele. Dacorul constă în mod 
regulat din briie alveolate sau crestate, așezate în sistem paralel, orizontal sau vertical ; uneori apar 
şi brîie în formă de ghirlande, susţinute de butoane aplicate pe corpul vasului (fig. 2/2, ambele din 
Groapa 54). 

Nu putem să pierdem din vedere nici o altă formă de vas tipic dacic, tot asa de frecvent ca 
si vasul-borcan. Este vorba de ceasca sau opaițul (cätui) tronconic, cu dimensiuni şi motive decora- 
tive felurite. Publicăm aici un fragment dintr-un mare exemplar descoperit tot în Groapa 54 din 
s. VIII, ca si cele două borcane, această groapă conținînd mult material arheologic caracteristic nive- 
lului I de pe Terasa V si din alte puncte ale complexului Buridava. Opaiţul în discuţie (fig. 2/3) are 
o înălțime de 11 cm, cu pereţii uşor arcuiti în partea superioară, cu o toartă legată de corpul opai- 
tului prin sistemul „cu cep”, mai jos de buză si mai sus de fundul vasului. Decorul constă dintr-un 
brädulet, frecvent întîlnit pe ceramica din nivelul I. Toarta are şi ea pe partea exterioară un decor 
din incizii paralele si orizontale. Pe corp, urme de arsură puternică. Lut negru în spărtură și pasta 
cu nisip si pietricele. Mai amintim că pe buza opaitului s-a făcut un decor simplu, din crestäruri 
oblice, paralele. 


1 Prime materiale de tip Glina au fost publicate în 1981: 4 Ibidem, pl. 5/6; pl. 105/2. 
D. Berciu, Buridava Dacică, 1981, p. 13, pl. 3/6—7 şi pl. 103/1. 5 Ibidem, pl. 4/11 şi 13. 
2 Ibidem, p. 13, pl. 3/12—15 si pl. 103/2. © Ibidem, pl. 70/7—8. 


3 Ibidem, passiin. 

Fig. 2. Ocnita-buridava ; vase descoperite pe Terasa V. 

Grupa ceramică, lucrată cu roata păstrează încă, în ceea ce priveşte tehnica, tradiţia hallstat- 
tiană. De pildă, slipul vaselor la roată are de regulă culoarea neagră, uneori cu nuanţe cenușii închise. 
Adesea lustruirea este metalică. Arderea nu este totdeauna completă. Se întîlneşie si specia porto- 
calie-roscatä, care procentual este mai rară decît; grupa neagră-cenuşie. A treia grupă este cea cără- 
mizie-portocalie. Si din punct de vedere al ornamentärii este de subliniat persistenta unor elemente 
vechi, atit în tehnica ornamentării, cît şi în motivele decorative. Din aceeaşi Groapă 54, s. VIII, ca 
Şi opaițul și cele două vase-borcan prezentate mai înainte, provine si strachina cu buza îngroșată si 
decor fin, constînd din linii înguste si paralele, realizate prin lustruire (fig. 2/5), atît în interiorul strä- 
chinii, cît şi pe buza acesteia. 

Provenind, de asemenea, tot dintr-o groapă apartinînd nivelului I si anume Groapa 48, s. VIII, 
este si cana bitronconicä, lucrată la roată, pastă îngrijit pregătită. Vasul a fost lucrat de olar din cele 
trei părţi componente : buza, partea superioară a corpului si cea inferioară, care au fost sudate” 
ulterior, adăugîndu-se, tot prin „,sudare”, fundul (fig. 2/6). Toată partea superioară a vasului este 
decorată cu dungi înguste şi verticale, iar pe linia de maximă rotunjime este o bandă mai lată care 
cuprinde motivul decorativ în linie frîntă, de un aspect mai vechi, asa cum arată, de fapt, si pro- 
filul cänii. 

Într-o tehnică mai îngrijită, este o cană tot bitronconicä, dar cu silueta joasă si cu două torti 
supraînältate (fig. 2/7), înaltă de 9,5 em si cu diametrul gurii de 8,50 cm. Decorul este realizat prin 
tehnica tradiţională a lustruirii, dar realizată oarecum neglijetni. Motivele decorative constau în 
dungi verticale şi paralele, aşezate pe cele două jumătăţi ale vasului, iar pe linia de maximă rotun- 
jime se află o bandă, în interiorul căreia este o dungă îngustă, în formă de val „fugător”, de formă, 
veche. Tortile sînt din benzi înguste. Piedestalul este inelar. Căni cu două torti se cunosc din nivelul 
II, dar în această perioadă nu e vorba de tipul de torti supraînältate ?. Cana prezentată aici face 
parte din conținutul Gropii 72, s.X, care are, în întregime, toate caracteristicile nivelului 1. 

Locuința 1 de pe Terasa V. La capătul de vest al s. VIII/90 (orientat vest-est, pe marginea de 
nord a terasei), s-a făcut o casetă si s-a trasat s. 1X/90 (orientat sud-nord), cu scopul de a putea degaja 
complet locuinţa 1. În ultimele două carouri (spre nord) ale taluzului de est al s. VIII, s-a stabilit 
următoarea stratigrafie : după un subţire (gros de 0,10—0,15 m) strat de sol de pădure, urmează 
nivelul III, căruia îi aparţine locuinţa 1. Podina acesteia a fost amenajjată prin săparea in stinea 
vie (tufit dacitic) pentru a se crea o suprafață perfect plană, orizontală, ajuningu-se, pe alccuri pînă 
la adîncimea de 0,50 m. Podina nu a fost lutuită, întrucît se obținuse în prealabil o suprafată netedă, 
orizontală. Planul locuinţei este pătrat, cu latura de 3,30 m. Intrarea era pe latura de est unde panta 
terasei era mai domoală. Pe podină se găsea o mare cantitate de chirpie ars puternic, cu urme de 
pari, de scinduri și pe alocuri cu urme de drișcuire. Bucăţile de chirpic provin de la o locuinţă cu 
pereţi groși, care pare a nu fi fost o simplă locuinţă. Noi ne gindim că poate fi vorba de o locuinţă 
turn (foişor). Puternicul stîlp (cu groapa adincä de 0,45 m si diameirul de 0,25 x 0,25 m) putea 
servi pentru susținerea scării, în vederea urcării în foişor (fig. 1). De fapt un turn-foisor a fost des- 
coperit si pe marginea de nord a acropolei Cetăţii 1 si un altul pe Terasa VI. Aceste turnuri-foisor 
aveau un plan patrulater, ca si locuinta-turn de pe Terasa V, prezentată aici. De asemenea, în grupul 
acesta de turnuri mici, tip foișor, poate fi înglobat si cel de pe colțul de nord-est al acropolei, 

Dărîmăturile de pe podina locuinţei sînt foarte puternic arse. Un violent incendiu a mistuit 
întreaga locuinţă, ai cărei pereţi erau din bîrne groase, cum reiese din formele rămase pe chirpic. 
Scheletul locuinţei — atît partea de la parter, cit si cea superioară, adică foisorul — era din lemn. 
Pereţii, cel putin aceia din încăperea inferioară erau driscuiti. Urme de vopsea nu s-au observat, dar 
este de presupus că si la această locuinţă să se fi utilizat văpseaua roşie și albă, aşa cum s-a constatat 
la unele locuinţe mai confortabile, care s-au descoperit pe alte terase ale Înălţiinii 1, sau ca la cea 
de pe panta de sud a acropolei. 

Notăm citeva materiale descoperite în lccuinta 1 : un suport de frigare, de o formă curentă, 
înaltă de 0,075 m; un simbol solar, făcut dintr-un fragment ceramic lucrat cu mîna, lui negru în 
spărtură, cu două strate superficiale cărămizii, diametrul de 0,06 m, cu urme de lovire pe margini ; 
un fragment de farfurie romană, import, din grupa terra sigillata, dată cu culoare roşie în interior 
şi pe buză. Din punct de vedere tipologic si tehnic, fragmentul respectiv poate fi atribuit unei etape 


? Ibidem, pl, 15/6. 

evolutive mai recente față de formele semnalate mai demult în nivelul II din aşezarea civilă 8. S-a 
descoperit şi un fragment ceramic pictat, de buză de fructieră, cu profil similar în general cu formele 
de fructiere descoperite în Încăperea 2 de pe acropolă %. Fragmentul este lucrat la roată, din pastă 
nu tocmai îngrijită, cu ,,miezul” în culoare cenuşie-închisă si cu două strate exterioare cărămizii, 
într-o tehnică decadentä, caracteristică începutului perioadei nivelului III. Procesul acesta începuse 
însă din a doua etapă a nivelului II. Acestei etape putem să-i atribuim şi un fragment de capac de 
vas, la roată, cu miner prevăzut cu buton (variantă evoluată), o formă relativ frecventă în complexul 
de la Ocniţa 1. Printre fragmentele cenușii-închise, lucrate la roată, găsite în locuinţă, mai amintim 
un fragment de strecurătoare, un fragment de strachină (buză îngroșată scurt), un fragment de buză 
de fructieră, subţire şi räsfrintä prelung (moment tipologic tirziu), un fragment atipic, specia porto- 
calie-cărămizie. 

Fig. 3. Ocnita-Buridava. Medalion de bronz. 


Procentual, grupa ceramică lucrată cu mina este mai frecventă decit cea la roată. Notäm un 
fragment de mare opait, cu corpul arcuit puternic si cu toarta legată prin procedeul zis „cu cep” 
(înălţimea 8,50 em) ; cîteva mici fragmente de vase-borcan, decorate cu briie alveolate, prevăzute cu 
butoni cilindrici ; unele briie sînt si paralele, altele alveolate dar si cu crestături ; mai notăm un frag- 
ment de borcan din pastă cu nisip si pietiricele, în spărtură negru-cenusiu, cu nuanţe brune-deschise 
(tîrzii şi cu strate superficiale cărămizii), un fragment de buză de mare oală piriformă, decorată cu 
striuri paralele si briu crestat aşezat sub buză, în exterior. 

O observaţie generală se poate face în legătură cu cele două grupe ale ceramicii descoperite 
în locuinţă. În grupa lucrată cu mîna predomină specia cărămizie (cu „miez” negru-cenusiu si două 
strate cărămizii), ea fiind caracteristică nivelului III de la Ocniţa, dar din punct de vedere tipologic 
şi tehnic produsele acestei subgrupe se fixează într-o etapă putin mai timpurie, în raport cu ceea ce 
am considerat pînă acum „nivelul III”. Aceeaşi constatare se poate face si în privința grupei lucrate 
cu roata, unde întîlnim uneori o pastă foarte neglijent preparată şi arderea insuficientă. Este răspîn- 
dită şi specia cărămizie-portocalie (la roată), la care pasta este tot asa de neglijent preparată, cu ardere 
tot incompletă. 

În locuinţa 1 din s.IX de pe Terasa Va a Înältimii 1 s-a descoperit si un interesant medalion de 
bronz (fig. 3). El se găsea pe podina locuinţei, în sectorul de nord-est al acesteia. Medalionul este 
turnat într-un tipar bivalv, aşa cum se vede clar pe marginea medalionului. Bronzul a fost de proastă 
calitate. În corpul medalionului se văd numeroase goluri de aer. S-a păstrat chenarul relativ înalt, 
care este curent în seria medalioanelor. De pe margine s-a rupt — normal — restul de la dispozitivul 
de turnare în tipar a bronzului lichid, dar nu s-a intervenit în nici un fel pentru a face să dispară 
asperitätile, după cum nu s-a procedat nici la netezirea marginii si a chenarului discului. Pe corpul 
medalionului, e vorba de ambele părţi, nu se observă nici o urmă a operaţiei de finisare a piesei. 
Medalionul este deosebit de interesant, original, chiar unic. Pe ambele feţe ale medalionului este 


8 Ibidem, pl. 22/1 si pl. 83/16 (dintr-o locuinţă). 10 Jbidem, pl. 52/3 si 83/9 (Gr. 2). 
$ Ibidem, pl. 61/3. 

reprezentat, in relief, capul unui personaj masculin matur. Ambele figuri sint redate spre dreapta, 
într-un stil viguros. Părul este redat cu bucle neregulate, într-o tehnică neglijentă, oarecum deca- 
dentă, de bună tradiţie elenistico-romană, relativ tîrzie. Trăsăturile feţei sînt precise, sigure ; nasul 
e drept; fruntea în bună parte este acoperită cu păr, în bucle mari, stilizate mult ; bărbia este uşor 
ascuțită; nu putem spune cu certitudine dacă este redată barba personajelor, decît dacă socotim că 
intenţia mesterului-turnätor a fost de a reprezenta barba cu păr foarte scurt şi mărunt. 

Pe bărbia unui personaj se vede si golul de aer din bronz, iar pe chenar se văd două asemenea 
dovezi ale unui bronz de proastă calitate. În spate, părul cade într-o coadă scurtă. Gîtul este viguros 
redat. 

Greutatea este de 165,4 gr, diametrul de 6 cm. 

O întrebare firească pe care ne-o punem este aceea ce reprezintă medalionul nostiu, respectiv 
cele două personaje masculine. Un cuplu? Aceeaxi persoană este redată pe ambele fete? Ce repre- 
zintă fiecare? Fără îndoială că este greu a răspunde la aceste întrebări, în stadiul actual al descope- 
ririlor geto-dace şi al cercetărilor în problemele respective. În orice caz, ceea ce se poate spune cu 
certitudine este faptul că piesa a fost turnată de către un meșter autohton, care nu poseda toate 
cunoștințele tehnologice de pregătire a bronzului destinat unor piese cu o funcționalitate deosebită. 
Meşterul şi-a dat seama de deficiențele calităților bronzului, cît si de stîngăcia turnării şi a aruncat” 
medalionul, ca rebut, poate în speranţa folosirii ulterioare la alte piese, ca „fier vechi”. 

Dintr-un atelier local provine şi medalionul (reușit !) de bronz, descoperit tot în centrul de la 
Ocniţa, pe Terasa II în 1983 şi publicat în 198411. Cele două medalioane de la Ocnița aparţin artei 
locale si concepţiei legate de religie. S-a arătat că pe medalionul din 1983 este reprezentată o divi- 
nitate, poate Hercule-Heracle,!2 pe care îl întîlnim și pe monedele geto-dace. În lumea greco-romană 
Hercule întrunea o mulţime de atribuţii, printre care si acelea de protector al apelor termale, ca 
cele de la Ocnele-Mari, Ocniţa — al bogăției (aici în sare) al carierelor ete. Dată fiind constatarea că 
din perioada stäpinirii romane în Dacia s-au descoperit numeroase inscripţii, în care Hercule apare 
frecvent !3, cu atrnibutii specifice, ca divinitate, sîntem înclinați a crede că medalionul din 1990 re- 
prezintă tot pe Hercule-Heracle. Dacă prima impresie că pe fata medalionului ar fi dedat un personaj 
putin mai tînăr decit cel de pe faţa inversă, atunci ar trebui să presupunem că medalionul nostru 
reproduce aproximativ două etape din viața legendară a lui Heracle, respectiv Hercule. 

Merită a fi reamintit că la Ocniţa se cunoaște si o mască de bronz descoperită pe acropola cetăţii 
şi care pare a reprezenta pe zeul războiului M, asa încît în prezent posedăm trei descoperiri de la Buri- 
dava, care stau în directă legătură cu pro.lemele existenţei la geto-daci a mai multor divinităţi. 
Masca de bronz ar putea reda pe Ares-Marte, zeul războiului 15. În al doilea rînd, ni se pare semni- 
ficativă constatarea că cele trei piese au fost lucrate într-un atelier bästinas, local, am spune, alături 
de atelierul de olărie, din care a ieşit si marele vas-dolium cu inscripţia în limba greacă a regelui dae 
Thiamarcus. 

Noul medalion de la Ocniţa este, desigur, o piesă originală, cu deosebire prin prezenţa pe fiecare 
faţă a sa a capului personajului, ceea ce este o excepţie de la regula generală a tipului de medalion. 
După informaţia actuală a noastră, nici în domeniul monetäriei nu se intîlneste o reprezentare 
similară decît în mod cu totul întîmplător. 

Cît priveşte datarea medalionului din 1990, el se încadrează în etapa documentată de poziţia 
stratigraficä a locuinţei, în care a fost găsit si pe baza materialului cu care se afla în ascciere. Se 
adaugă aici si momentul stilistic tipologic marcat de medalionul nostru, în raport cu exemplarul 
din 1983, care este putin mai vechi. Tinind seama de toate aceste observaţii, putem data medalionul 
nostru cel mai tîrziu spre începutul secolului I d. Chr. Această datare corespunde cu perioada de 
încheiere a orizontului de locuințe de pe Terasa V si de pe celelalte terase, respectiv Terasa I, II 
şi III, unde au fost descoperite, după cum se ştie, locuinţe relativ confortabile şi cu un plan în general 
pătrat, avînd şi podina săpată — în întregime sau numai partial — în stîncă vie. Orizontul Iccuintelor 
de acest fel suprapune nivelul cu numeroase gropi ale nivelului II si, în lipsa acestuia, nivelul I. La 
rîndul lui, acest orizont este urmat pe terasele „Cetăţii 1” de orizontul locuinţelor colibe, care docu- 
mentează perioada de locuire a nivelului III, propriu-zis, mai putin prosperă decit perioadele ante- 
rioare, aceea a sec. II si a sec. I în. de Chr. De pe Terasa V posedăm pînă în prezent doar sporadice 


11 J), Berciu, Thraco-Dacica, V, 1—2, 1984, p. 84-91, 1976, p.323- 324. 
fig. 1 si 3; vezi si p.. 178 si fig. 2. 14 D. Berciu, Buridava Dacicä, 1981, p. 1G0--161, pl. 114 
12 Ibidem. si fig. 21/10. 


13 D. M. Pippidi, Dicfionar de istorie veche a României, 15 Jbidem, p. 101. 

vestigii, care par a indica existenta unui orizont de colibe din ultimul nivel de locuire. Aceste 
prime indicaţii s-au obţinut abia în cursul săpăturilor din 1990. 

Ceea ce socotim că este util a fi reţinut este constatarea că cele două medalioane sînt produse 
ale unor ateliere locale, care nu par a fi complet străine faţă de atelierele monetare geto-dace, pe 
ale căror practică si tradiţii le păstrează. Pe de altă parte, cele două medalioane si masca de bronz 
aruncă lumini noi asupra înţelegerii problemei religiei politeiste a geto-dacilor.Determinarea divini- 
tätilor reprezentate de cele trei piese, rămîne totuși o problemă de viitor. Prin intermediul acestor 
piese rare, ni se pare mai clară sesizarea modului de asimilare de către geto-daci a influențelor 
greco-romane, nu numai în domeniul artei, dar si în acela al iconografiei si concepţiilor regligioase. 

Din nou despre drumul antic. Săpăturile din 1990 efectuate pe Terasa V ne-au dat prilejul să 
obţinem date noi cu privire la drumul antic, de urcare spre Colina Sacră. Multă vreme s-a crezut 


Fig. 4. Ocniţa-Buridava ; brăzdar de plug din fie 


că avem de-a face cu amenajarea unui drum de urcare doar pe Terasele 111--1. S-a constatat că un 
drum urca dinspre sud (dinspre Farfara) si se întilnea cu un altul venind dinspre sectorul fintinii din 
punctul „Fundătura Cosotei”), în punctul numit pe șantier „curmătură” sau „gituitură”. De aici, 
drumul pornea pe mijlocul Terasei V, urmindu-se spre intrarea principală a cetăţii, daire Terasa IV 
şi Terasa HI. Drumul de sud era păzit de turnul-foisor descoperit pe Terasa VI şi publicat 1€, Pe 

latura de est, drumul ce venea spre ,„gituiturà” dinspre aşezarea civilă din punctul „Fundătura 

Cosotei” era păzit de turnul-foisor (şi locuinţă !), descoperit în s. VIII/90 recent. Drumul s-a ame- 
najat prin săparea în stincà vie, pînă la nivelarea terenului. Pe alocuri au fost puse si lespezi de mal” 
procedeu pe care l-am mai intilnit si pe Terasa III si Terasa II. În general lăţimea drumului era de 
2,50 m, dar in s. IX, carourile 4 si 5, el ajungea la 3,50— 4,00 m. Nu s-au intilnit pietre de riu in por- 

tiunile "săpate ale drumului antie de pe Terasa V. În apropiere de intrarea principală a cetății, pe 
Terasa IV, drumul antic avea podina” amenajată cu pietre de rîu, pe o lăţime de 2,50 m. Reamintim 
că pe Terasa IT. în sectorul apropiat de cisternă, la baza drumului se găseau mari lespezi de piatră 
dură 17. Se pare că drumul a fost folosit si pentru căratul cu vehicule cu 3 sau 4 roti. De regulá drumul 
servea la urcarea cu piciorul sau cu calul. 


x 


În 1990 s-a descoperit pe Tersa V a Cetăţii 1 (C. 1), în s. XIV, caroul 5, la adîncimea 0,20— 
0,40 m, un brăzdar de plug, de tip traco-dacic, bine cunoscut (fig. 4). Un brăzdar ue a fost des- 
coperit la Ocniţa în asetarea civilă, fiind publicat în 1981, cu revenire in 1986 15. La adîncimea la 


16 Ibidem, p. 116—119, fig. 23. 18 D. Berciu, op. cil., p. 29 si pl.10/9; Thraco-Dacica, VII, 
17 A se vedea si Thraco-Dacica, 11, 1—2, 1990, p. 137. 1—2, 1986, p. 140 si fig. 1/2. 

care s-a găsit exemplarul din 1990, s-a întîlnit numai materialul din nivelul I de cultură caracteristică 
complexului de la Ocniţa —Buridava. De fapt si exemlplarul din 1967 a fost descoperit la baza nive- 
lului I din aşezarea civilă, corespunzînd, în general, primei jumătăţi a sec. II în. de Chr. Din punct de 
vedere stratigrafic, cele două brăzdare aparţin aceluiaşi orizont, corespunzînd cronologic, sec. II în. 
de Chr, dacă nu chiar mai devreme. Pe de altă parte, tipologia celor două exemplare arată că avem de-a 
face cu forme cu totul similare, iar dimensiunile celor două brăzdare sînt aproape identice si tehnica 
de prelucrare și finisare a lor este asemănătoare. Toate aceste precizări, putem opina că brăzdarele 
de la Ocniţa au fost lucrate în acelaşi atelier local, de către un mester fierar dac. 

Brăzdarul are lungimea de 23 em, cu braţul dintr-o bară mai mică, lungă de 16 cm, lăţimea 
maximă de 4,5 cm şi grosimea de 1,3 em. La capătul superior s-a prevăzut un cirlig (din corpul 
barei !), cu care se fixa în cormanul de lemn (lung de 1,5 cm). În partea inferioară bara a fost läfitä 
şi adîncită pe partea exterioară în formă de lingură, largă de 6 em. Marginea ,,lingurii”, care este, de 
fapt, brăzdarul propriu-zis, are urme de folosire nu prea îndelungată. De reținut amănuntul că 
lingura”! a fost „sudată”” la capătul inferior al barei (corp), iar nervura de pe partea superioară a 
„lingurii” a fost aplatizată, ca şi la bräzdarul din 1967. 

Cele două exemplare de la Ocniţa sînt printre cele mai mici exemplare, pe lingă cel menţionat, 
de la Tinosu P. Putem vorbi deci de o primă grupă de brăzdare dacice, de mici dimensiuni și într-o 
tehnică încă neperfectionatä. 

În grupa I pot fi înglobate brăzdarele care nu depăşesc lungimea de 25 em si care pot fi datate 
în sec, II în. de Chr., asa cum indică si observaţiile stratigrafice de la Ocniţa și cele tipologice. O 
tipologie mai strînsă a brăzdarelor dacice este mai greu de făcut în prezent, dată fiind îndelungata, 
dăinuire a acestei importante unelte agricole, fără modificarea elementelor de structură 2. 


Trebuie să amintim că varianta de brăzdare documentată de cele două exemplare de la Ocniţa 
era folosită cu deosebire pentru terenurile cu sol mai dur, de munte, si cu pante, în Subcarpaţii 
Vîlceni, unde întîlnim totuşi — cum este cazul chiar în zona Ocnele Mari— Ocnița — si un strat 
subțire de sol arabil, uşor de săpat, aşa că brăzdarele mai puteau îi utilizate si la terenuri de acest gen. 

La Ocniţa au fost descoperite pînă acum destul de multe unelte agricole, ceea ce înseamnă că 
agricultura era una dintre formele importante ale economiei dacilor din regiune, alături de creșterea 
animalelor, care ocupa aici primul loc. Amintim, în această privinţă, secerile (unele apar și în mor- 
minte), cosoarele si coasele (mai rare). Merită însă reținerea atenţiei masivul cuțit de plug (lung de 
40 cm) publicat încă din 1986 21, 


Se pare că mestesugarii fierari de la Ocniţa erau specializaţi în tăurirea unor unelte, sau diferite 
piese rare, cum erau brăzdarele si cutitele de plug. Într-un mormiînt s-au descoperit si un cerc de la 
butucul roții de car si sina de fier a roții (sau de butoi?) 22. Pretutindeni, în săpături au fost găsite 
multe bucăţi de zgură de fier și chiar și lupe de fier fragmentare. Repetăm că la Buridava se întilneşte 
o metalurgie a fierului destul de dezvoltată. 


* 


Săpăturile din 1990 au contribuit la îmbogățirea doeumentärii privind sectorul Terasei V, 
asupra căreia stäruiau unele întrebări. Două concluzii importante s-au putut formula anul trecut. În 
primul rînd, s-a precizat că şi Terasa V a fost inclusă în sistemul defensiv al Cetăţii din sec. I în. de 
Chr., urcarea spre Colina Sacră era controlată de turnuri-foisor și poate o palisadă mai simplă, încă 
neidentificată. În al doilea rînd s-a putut preciza că pe Terasa, V au fost locuinţe, în special pe mar- 
ginea de nord. Locuinta din g. VIII/90 este una dintre locuinţele confortabile, apartinînd unui 
nobil, negustor sau meşteşugar înstărit. Asa ne explicäm şi prezența unui important medalion de 
bronz, care are o semnificaţie deosebită. 

Cercetările de la Ocniţa vor trebui continuate si în anii următori, întrucît nu s-au epuizat toate 
sectoarele şi multe taine ne mai păstrează pămîntul de la Buridava, care ne-a dat şi pînă acum multe 
surprize. 


19 I, Glodariu, Eug. Iaroslavski, Civilizaţia fierului la daci, 21 Thraco-Dacica, VIJ, 1—2, 1986, p. 141 si fig. 1/1. 
1979, p. 58 si urm., cu fig. 22/4-- 8 ; 23/1 —4. # D, Berciu, op. cit., fig. 30/10 si pl. 100/2. 
20 [bidem, p. 59. 

Découvertes et notes de Buridava dace IX 


RÉSUMÉ 


En 1990 ont été poursuivies les fouilles archéologiques à Ocniţa, département de Vilcea. Sur 
la base des documents d’époque/inscriptions en lettre latines / y a ete découverte l’ancienne Buridava 
Dace. La campagne de recherche récente à caccordé une importance particulière aux fouilles de la 
Terrasse V de la „Cite”. 1. On a constaté que le chemin antique /dace/venait de l’ouest et montait 
au milieu de la terrasse vers la Porte /l’Entrée/principale de la cité. 2.*/ I siecle av. J. C./. La Ter- 
rasse V faisait partie du système défensif de la cité du I“ siècle av. n.è. On y a découvert des maté- 
raux préhistoriques qui attestent une habitation sporadique sur la terrasse. qui a été habitée par 
les Daces. Cette fois-ci, les auteurs publient une habitation datant du I°% siècle de n.è., où a été 
découvert un intéressant médaillon en bronze, ayant sur l'avers et le revers la tête en relief d’un 
personnage masculin adulte/fig. 3) Pour ce qui est de la signification du médaillon, les auteurs pensent 
en égale mesure, soit à la représentation de divinités, soit à la un couple divin. 

On publie un soc de charrue de fer / fig. 4 et quelques vases faits à la main ou à la roue, appar- 
tenant au I* niveau /fig. 2/. 


EXPLICATION DES FIGURES 


Fig. 1. Ocnita-Buridava. Le profil de la paroi de l'est de la Section V111/1990 et le plan de la maison ide 
la Terrasse V. 

Fig. 2. Ocnita-Buridava. Vases découverts sur la Terrasse V/1990. 

Fig. 3. Ocnita-Buridava. Médaillion de bronze. 

Fig. 4. Ocnita-Buridava. Soc de charrue en fer. 


